Kløverhuset

Kløverhuset var et kjøpesenter i Strandgaten i Bergen sentrum. Senteret som stengte i 2021, var betegnet som Norges eldste varehus.  

Historie
Kløverhuset ble grunnlagt 9. mars 1852 av firmaet Joh. Petersen og var da manufakturforretning, garn, en gros & detalj, konfeksjonsfabrikk, trikotasjefabrikk og skjortefabrikk.Arnesen, Odd, Kielland, Anton M; Bergens forretningsstrøk før og nu, Bergen 1928 (boken har ikke sidetall)

Etter bergensbrannen i 1916 ble fabrikkvirksomheten flyttet til Fabrikkgaten i Solheimsviken,Finn Bjørn Tønder: «Takk for alt, Kløverhuset», Bergensavisen 18. mars 2024 mens bygårdene Strandgaten 13—15 ble reist som et varehus av arkitektene Ingolf Danielsen og Leif Grung, og stod ferdige i 1923 og 1935. Strandkaien 10—12 var tegnet av Ingolf Danielsen og stod ferdig i 1924. I 1988 ble bygningene bygget sammen til et kjøpesenter av arkitekten Heien G. Kahrs.Nyberg, Jahn og Røyrane, Eva; Arkitektur GuideBergen, Bergen 2008 side 88

Personal med fagkunnskap og serviceinnstilling ble regnet som så viktig at alle Kløverhusets ansatte ble grundig kurset på «Kløverskolen», en intern personalskole.<ref>[https://www.kloverhuset.no/historie Kløverhuset: Historie, kloverhuset.no]</ref>

Flere ganger ble Alf Prøysen hentet til Bergen i førjulstiden. I etterkrigstiden markerte Kløverhuset adventstiden med «Kløvernisse» og filmfremvisning på fasaden mot Strandkaien. I desember 1961 fremførte Alf Prøysen «sin nye adventvise som han skrev for Kløverhuset».Mappe 2037/1961, A-0155 arkivet etter finansrådmannen, Bergen byarkiv

Sundt varemagasin på Torgallmenningen var en rival frem til 1964, da de to innledet et samarbeid som endte med en fusjonering som «Kløver-Sundt» i 1970, men oppløst rundt 1985.Finn Bjørn Tønder: «Takk for alt, Kløverhuset», Bergensavisen 18. mars 2024 

Kløverhuset ønsket ved etableringen å fremstå som et eksklusivt preget varehus med motebutikker av ypperste kvalitet.

Referanser

Litteratur
Arnesen, Odd, Kielland, Anton M; Bergens forretningsstrøk før og nu, Bergen 1928. 
Nyberg, Jahn og Røyrane, Eva; Arkitektur GuideBergen'', Bergen 2008 ISBN 978-82-7128-500-5

Eksterne lenker
 Kløverhusets hjemmeside
 Bergen byleksikon på nett, om Kløverhuset
 Bergen byleksikon på nett, om Kløver-Sundt

Kategori:Kulturminner i Bergen
Kategori:Kjøpesentre i Bergen
Kategori:Bergenhus
Kategori:Etableringer i 1988
Kategori:Leif Grung
Kategori:Ingolf Danielsen
Kategori:Opphør i 2021